## Pravilnik o izmjenama i dopuni Pravilnika o najvećim dopuštenim količinama rezidua veterinarsko-medicinskih proizvoda u hrani životinjskog podrijetla

### NN 25/2009 (25.2.2009.), Pravilnik o izmjenama i dopuni Pravilnika o najvećim dopuštenim količinama rezidua veterinarsko-medicinskih proizvoda u hrani životinjskog podrijetla

**MINISTARSTVO POLJOPRIVREDE, RIBARSTVA I RURALNOG RAZVOJA**

541

Na temelju članka 15. stavka 1. podstavka drugog Zakona o hrani (»Narodne novine«, br. 46/07) i članka 87. stavka 6. Zakona o veterinarstvu (»Narodne novine«, br. 41/07), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNI PRAVILNIKA O NAJVEĆIM DOPUŠTENIM KOLIČINAMA REZIDUA VETERINARSKO-MEDICINSKIH PROIZVODA U HRANI ŽIVOTINJSKOG PODRIJETLA[[1]](#footnote-29081-1)

Članak 1.

U Pravilniku o najvećim dopuštenim količinama rezidua veterinarsko-medicinskih proizvoda u hrani životinjskog podrijetla (»Narodne novine«, br. 75/08) u Dodatku I. točki 2. podtočki 2.2.3. koja se odnosi na Piretroide drugi redak tablice mijenja se i glasi:[[2]](#footnote-29081-2)

|  |  |  |  |  |  |  |
| --- | --- | --- | --- | --- | --- | --- |
| Ciflutrin | Cyfluthrin | Ciflutrin (zbroj izomera) | Goveda, koze | 10 µg/kg  50 µg/kg  10 µg/kg  10 µg/kg | Mišić  Masno Jetra  Bubreg |  |
| 20 µg/kg | Mlijeko | Treba udovoljavati dodatnim odredbama Pravilnika o maksimalnim razinama ostataka pesticida u i na hrani za životinje biljnog i životinjskog podrijetla (»Narodne novine«, br. 148/08)2 |

Članak 2.

U Dodatku II. točki 6. koja se odnosi na tvari biljnog podrijetla na kraju tablice dodaje se novi redak koji glasi:

|  |  |  |  |  |
| --- | --- | --- | --- | --- |
| 72. | Lecitin ekstrahiran iz crvenog graha (Phaseolus vulgaris) | Lectin extracted from red kidney beans (Phaseolus vulgaris) | Svinje | Samo za peroralnu primjenu |

Članak 3.

U cijelom tekstu Pravilnika riječi: »Pravilnik o maksimalnim razinama ostataka pesticida u hrani i hrani za životinje (»Narodne novine«, br. 119/07)« zamjenjuju se riječima: »Pravilnik o maksimalnim razinama ostataka pesticida u i na hrani za životinje biljnog i životinjskog podrijetla (»Narodne novine«, br. 148/08).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-01/6

Urbroj: 525-06-09-3

Zagreb, 5. veljače 2009.

Ministar
mr. sc. Božidar Pankretić, v. r.

[[1](#footnote-29081-1-backlink)]Pravilnikom se preuzimju se odredbe Uredbe Vijeća (EZ) br. 542/2008 od 16. lipnja 2008. koja mijenja Dodatke I i II Uredbe Vijeća (EEZ) br. 2377/90 od 26. lipnja 1990. o utvrđivanju postupka Zajednice za određivanje najviših dopuštenih vrijednosti ostataka veterinarsko-medicinskih proizvoda u hrani žćivotinjskog podrijetla

[[2](#footnote-29081-2-backlink)]2 Pravilnikom o maksimalnim razinama ostataka pesticida u i na hrani i hrani za životinje biljnog i životinjskog podrijetla (»Narodne novine«, br. 148/08) preuzimaju se odredbe Uredbe Europskog parlamenta i Vijeća (EZ) 396/2005 od 23. veljače 2005. godine o maksimalnim razinama ostataka pesticida u i na hrani i hrani za životinje biljnog i životinjskog podrijetla koja nadopunjuje Direktivu Vijeća 91/414/EEZ; Uredbe Komisije (EZ) 178/2006 od 1. veljače 2006. godine kojom se dopunjuje Uredba Europskog parlamenta i Vijeća (EZ) 396/2005 uspostavom Aneksa I. popisom hrane i hrane za životinje na koju se odnose maksimalne razine ostataka pesticida, Uredbe Komisije (EZ) 149/2008 od 29. siječnja 2008. godine kojom se dopunjuje Uredba Europskog parlamenta i Vijeća (EZ) 396/2005 uspostavom Aneksa II., III. i IV. koji određuju maksimalne razine ostataka pesticida za proizvode navedene u Aneksu I., Uredbe Komisije (EZ) 260/2008 od 18. ožujka 2008. godine kojom se dopunjuje Uredba Europskog parlamenta i Vijeća (EZ) 396/2005 uspostavom Aneksa VII. popisom kombinacija aktivnih tvari/proizvoda navedenim u odredbama o iznimkama u vezi s tretiranjem fumigantima poslije žetve, Uredbe Europskog parlamenta i Vijeća (EZ) 299/2008 od 11. ožujka 2008. godine kojom se dopunjuje Uredba (EZ) 396/2005 o maksimalnim razinama ostataka pesticida u i na hrani i hrani za životinje biljnog i životinjskog podrijetla u pogledu provedbe vlasti povjerene Komisiji i Uredbe Komisije (EZ) 839/2008 od 31. srpnja 2008. godine kojom se dopunjuje Uredba Europskog parlamenta i Vijeća (EZ) 396/2005 vezano uz Anekse II., III. i IV. o maksimalnim razinama ostataka pesticida u i na određenim proizvodima.

Pravilnik, NN 25/2009-541